**străinul ( II )**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mă voi plictisi repede

răspunse vocea

nebunii sau înțelepții vor lăsa timpul

să citească în locul lor

pe fiecare cută finalul îi cere disperării

un ceas de odihnă

dorinței i se impune un repaus

să nu-și mai onduleze gândurile

care îngreunate

își târăsc picioarele

prin cuvinte coboară noaptea

ce întuneric se plimbă prin verbul a muri

fiecare alee e pătată cu sânge

sângele toamnei și cerul bacovian un impuls

când ochiul atinge a inocenței taină

o prăbușire

un salt spre nimicul inevitabil

ca frunza care adie salutând călăul

cimitirul poartă umbrele crucilor

pe haina împodobită cu oase

știu

tu îmi cunoști trecutul străine

și clipele prezente

bărcuțe de hârtie explorează necunoscutul

uite-mă aici cu fruntea lovită

cu trandafirii tatuați

în care am strâns toată iubirea lumii

nu-mi cere să mint

nu sunt eu Hristosul să iert lașitatea unora

se-aude plânsul lui Iuda

din pietre

din gropi

din asfalt

același ciudat ecou

mă strigă spre tine

ascultă-mă

nu voi fi salvat prin diabet

lasă funia tristeții să-mi mângâie grumazul

lasă-l pe Iuda să-mi scrie testamentul

el a plâns înaintea mea

dar o să râdă la final cu mine

pe cruce